Els centres socials de Burjassot canvien els seus horaris a l’estiu
2025-07-24

La Regidoria de Majors de l’Ajuntament de Burjassot, dirigida per Mª Ángeles Navarro, ha informat que els centres socials de Burjassot adaptaran els seus horaris a l’època estival. Tant els centres socials com les cafeteries tindran horaris diferents en juliol i en agost.

El centre social Tierno Galván obrirà la seua cafeteria de 09 a 14 h i de 16 a 20 h, de dimarts a diumenge i, a l’agost, tindrà horari de vesprada del 8 al 23. La resta de mes estarà tancada. En el cas del servei de perruqueria, que tancarà a l’agost, el seu horari serà de dimarts a divendres de 08.30 a 14 h i de 16 a 19 h i els dissabtes de 08.30 a 14.00 h.

En el cas del centre social La Granja, la cafeteria únicament obrirà perquè els seus usuaris puguen fer ús dels jocs de taula i al juliol estarà tancada. No hi haurà servei de cafeteria. La perruqueria tancarà els dilluns i dimarts, al juliol, i els dilluns, dimarts i dimecres, a l’agost. L’horari serà de 09 a 14 h i de 17 a 19 h. Els dissabtes també estarà tancada.

Per part seua, la cafeteria del Centre Social Bailén obrirà de dilluns a divendres de 09 a 14 h i de 16 a 20 h, de dilluns a divendres; dissabtes de 09.00 a 14.00 hores i els diumenges romandrà tancada. Estarà tancada del 8 al 23 d’agost.

La Vila del Pilar mantindrà la seua cafeteria oberta, de dilluns a dissabte, de 07.30 a 14 h i de 16 a 20 h. Els divendres de vesprada estarà tancada i els diumenges només obrirà de 16 a 21 h. Les seues vacances seran del 8 al 28 d’agost. En aquest centre, en servei de perruqueria obrirà de dilluns a dissabte, de 09 a 14 h i romandrà tancat del 22 d’agost al 3 de setembre.

Finalment, el centre social Isaac Peral obrirà la seua cafeteria de dilluns a divendres de 09 a 13.30 h i de 17.30 a 20.30 h, els dissabtes de 09 a 14 h i els diumenges romandrà tancada. El seu tancament per vacances serà del 8 al 31 d’agost.